...એમને સતત એમ લાગતું હતું કે ચારથી વધુ માણસો ઘરમાં આવ્યા છે એટલે તેમની માતાની જેમ તેમનામાંથીથી એક ને કયાંક લઈ જશે. ઘર નકરો ઉકરડો હતું.”

“ચારે તરફ એઠવાડ અને છાપાંની ઢગલાબંધ પસ્તી વચ્ચે એક રૂમમાં બે ભાઈ અને બીજા રૂમમાં એની બહેન રહેતી હતી. મેં પૂછ્યું કે આ છાપાં કેમ? તો એમના પિતાએ કહ્યું કે રોજ એમને છાપાં જોઈએ. ત્રણેય જણ ડબલ ગ્રૅજ્યુએટ છે. મોટો દીકરો અમરીશ એલ.એલ.બી. કરીને ઍડવોકેટ થયો છે, બીજો દીકરો ભાવેશ ગ્રૅજ્યુએટ છે અને દીકરી મેઘના સાયકૉલોજીમાં પોસ્ટ ગ્રેજ્યુએટ થયેલી છે.”

એકમેકની કાળજી લેવા અન્ય ... બાકીનો લેખ લખો:
હતો એટલે અમે તેની સાથે ક્રિકેટ રમ્યા. ફિલ્મોમાં જેમ બને છે તેમ તેણે પોતાના દોસ્તોને યાદ કર્યા. અમે તેના પિતા પાસેથી મિત્રોના નંબર લઈને મળવા બોલાવ્યા.”

“ભાવેશને સતત એવું લાગી રહ્યું હતું કે, લોકો તેના ભાઈ અને બહેનને પાગલ ગણી એમની પાસે આવતા નથી. એટલે એ એમની સંભાળ રાખવા ઘરે રહેતો હતો. તેને લાગતું હતું કે જો એ ઘરની બહાર જશે તો કોઈ એમને હેરાન કરશે.”

“મેઘના એકની એક વાતનું રટણ કરે છે પણ બે દિવસ એને સતત સાંભળ્યા પછી અમે એટલું સમજી શક્યા છીએ કે એને એના ભાઈઓ માટે ખૂબ પ્રેમ છે અને એમને તકલીફ ના પડે અને કોઈ એમને પાગલ ગણીને હેરાન ન કરે એટલા માટે એ ઘરમાં રહેતી હતી.”

“ચાર માણસથી વધારે લોકોને જુએ તો એને ડર લાગે છે કે એની માતાની જેમ લોકો ભેગા થઈને એના ભાઈને લઈ જશે તો એ કયારેય પરત નહીં આવે.”

‘રેર ઑફ ધ રૅરેસ્ટ’

આ અંગે રાજકોટના સમાજસુરક્ષા અધિકારી મેહુલ ગોસ્વામીએ બીબીસી ગુજરાતી સાથેની વાતચીતમાં કહ્યું કે , “અમે સામાજિક સંસ્થા દ્વારા રૅસ્ક્યુ કરાયેલાં ત્રણેય ભાઈબહેનની સાઇકિયાટ્રિસ્ટ પાસે તપાસ કરાવી. ત્રણેય વચ્ચે અતૂટ પ્રેમ છે પણ સિવિયર ડિપ્રેશનના કારણે સ્કિઝોફ્રેનિક થઈ ગયાં છે.”

“અમે એમની સારવાર કરાવીશું. ત્રણેય ભાઈ બહેન સારૂં ભણેલાં છે એટલે સારવાર બાદ ઝડપથી સજા થઈ જશે એવું અમારૂં માનવું છે.”

જાણીતા સાઇકિયાટ્રિસ્ટ પાર્થ વૈષ્ણવે બીબીસી ગુજરાતી સાથેની વાતચીતમાં કહ્યું,  “આવી ઘટના ભાગ્યે જ બને કે એક જ ઘરમાં ત્રણ વ્યક્તિને માનસિક બીમારી હોય અને એ પણ આવી ગંભીર.”

“વાસ્તવમાં આ ‘રેર ઑફ ધ રૅરેસ્ટ’ કેસ છે.  ‘શૅડ ઈલ્યુઝન’માં આવી ગયેલા લોકો સાથે આવું થઈ શકે છે. હજારોમાં એક કેસ આવો જોવા મળે છે.”

આ પ્રકારનું પગલું ભરવા પાછળનું મનોવિજ્ઞાન સમજાવતા પાર્થ વૈષ્ણવે જણાવ્યું, “ભાઈબહેનના અતૂટ પ્રેમને કારણે નાની બહેનને લાગતું હતું કે તેના મોટા ભાઈની માનસિક સ્થિતિ કાબૂમાં નથી અને તેને પણ માતાની જેમ કંઈક થઈ જશે.”

“આવો ભય સતાવતો હોવાથી ભાઈને જ પોતાની દુનિયા બનાવી લીધી. ભાઈનું ધ્યાન રાખવામાં તેણે બીજા જોડે સંબંધ કાપી નાખ્યો. માતાની જેમ ભાઈને ગુમાવવાના મનમાં છુપાયેલા ડરને કારણે એ પણ એના ભાઈની જેમ વર્તવા લાગી હોય.”

“આ બંનેની હાલત જોઈને લોકોએ એમને ધુત્કારવાનું શરૂ કર્યું હોય એટલે એનો બીજો ભાઈ બંને ભાઈબહેનની કાળજી રાખવા માટે ઘરે રહેવા લાગ્યો હોય. સમાજ સાથે સંબંધો કપાઈ ગયા પછી એ પણ પોતાના બંને ભાઈબહેનના જેમ વર્તવા લાગ્યો હોય તો સંભવ છે કે ત્રીજા...